Boa Vista
        
         (øy i Kapp Verde)
Store norske leksikon,Geografi,Verdens geografi,Afrika,Kapp Verdes geografi
Boa Vista er en øy i Atlanterhavet, den østligste av øyene i Kapp Verde. Den ligger 450 kilometer fra kysten av Senegal, og har et areal på 620 kvadratkilometer. Øya når opp i 387 meter over havet.
Øya har 14 551 innbyggere (2017). Hovedby er Sal-Rei på nordvestkysten. Byen har 6357 innbyggere (2015). Fem kilometer sørøst for Sal-Rei er det en internasjonal flyplass.De viktigste næringsvirksomheter er fiskeindustri, dyrking av dadler, produksjon av havsalt og turisme. Øya har mange sandstrender. Les mer i Store norske leksikon Kapp Verdes historie Kapp Verdes geografi Kapp Verdes befolkning Kapp Verde Økonomi og næringsliv på Kapp Verde Eksterne lenker Boa Vistas hjemmeside